BASES II CONVOCATÒRIA BEQUES TFM-ODS PER A IMPULSAR TREBALLS FI DE MÀSTER ¿ EN EL MARC DE LA PROMOCIÓ DELS OBJECTIUS DE DESENVOLUPAMENT SOSTENIBLE ¿, DURANT EL CURS 2018-2019 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5108)
  + [Valencià](/va/acuerdo/5108)






Selector de idioma

Leer

* [Español](/es/acuerdo/5108)
* [Valencià](/va/acuerdo/5108)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES II CONVOCATÒRIA BEQUES TFM-ODS PER A IMPULSAR TREBALLS FI DE MÀSTER ¿ EN EL MARC DE LA PROMOCIÓ DELS OBJECTIUS DE DESENVOLUPAMENT SOSTENIBLE ¿, DURANT EL CURS 2018-2019[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





BASES II CONVOCATÒRIA BEQUES TFM-ODS PER A IMPULSAR TREBALLS FI DE MÀSTER ¿ EN EL MARC DE LA PROMOCIÓ DELS OBJECTIUS DE DESENVOLUPAMENT SOSTENIBLE ¿, DURANT EL CURS 2018-2019

Data d'aprovació
:   19/02/2019

Data de publicació
:   19/02/2019

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5108.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5108)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5108)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES II CONVOCATÒRIA BEQUES TFM-ODS PER A IMPULSAR TREBALLS FI DE MÀSTER ¿ EN EL MARC DE LA PROMOCIÓ DELS OBJECTIUS DE DESENVOLUPAMENT SOSTENIBLE ¿, DURANT EL CURS 2018-2019&url=https://www.boua.ua.es/va/acuerdo/5108)

**Títol:** BASES II CONVOCATÒRIA BEQUES TFM-ODS PER A IMPULSAR TREBALLS FI DE MÀSTER ¿ EN EL MARC DE LA PROMOCIÓ DELS OBJECTIUS DE DESENVOLUPAMENT SOSTENIBLE ¿, DURANT EL CURS 2018-2019

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimarts, 19 de febrer de 2019

BASES II CONVOCATÒRIA BEQUES TFM-ODS PER A IMPULSAR TREBALLS FI DE MÀSTER - EN EL MARC DE LA PROMOCIÓ DELS OBJECTIUS DE DESENVOLUPAMENT SOSTENIBLE -, DURANT EL CURS 2018-2019

PREÀMBUL

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides en el marc de l'Agenda 2030 - ha iniciat un procés de reflexió estratègica sobre la integració d'aquests en la nostra Universitat. Aquesta tasca implica abordar els ODS de forma transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

La Universitat d'Alacant i les institucions de la Generalitat Valenciana amb competències en Cooperació Universitària al Desenvolupament comparteixen el procés de reflexió sobre quines implicacions tenen els ODS en el marc de la Cooperació Internacional i la forma d'abordar els canvis a introduir en el sistema universitari per a poder incorporar-los. En conseqüència, participar en la generació d'aqueix nou model de desenvolupament que proposa l'Agenda 2030 es converteix en un repte, però, també, en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes.

La UA pretén incorporar a la docència universitària, a més dels coneixements tècnics, les competències genèriques vinculades a la transmissió de valors que contribuïsquen a formar ciutadanes i ciutadans responsables i compromesos amb el desenvolupament sostenible. La nostra universitat necessita formar en competències i capacitats noves i aquesta missió requereix d'un espai de formació compartit entre els membres de la comunitat universitària.

Aquesta convocatòria pretén ser una de les eines de la UA per a l'impuls de la integració dels ODS de manera global en la nostra universitat i, concretament, dins dels estudis universitaris de postgrau.

1. Objecte.

Impulsar la realització de postgraus que milloren el coneixement dels Objectius de Desenvolupament Sostenible (ODS) mitjançant el finançament, en concepte de subvenció, de 30 beques per un import màxim de 30.000 €, dirigides a estudiants de la Universitat d'Alacant, que hagen fet un Treball Fi de Màster en el curs 2018/2019 en matèries sobre Cooperació al Desenvolupament, en el marc dels Objectius de Desenvolupament Sostenible i que complisquen els requisits establits en l'article 4 de les presents bases.

2. Marc pressupostari i legal.

2.1. Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals de la UA per a l'exercici 2019. Clau orgànica: 5160 4B.00.05.

2.2. La dotació màxima a assignar és de trenta mil euros (30.000 €) i està supeditada a la disponibilitat de liquiditat de la UA.

2.3. La subvenció assignada s'ajustarà a allò que disposa la Llei 38/2003, de 17 de novembre, General de Subvencions i el seu Reglament de desenvolupament, aprovat per Reial Decret 887/2006, de 21 de juliol; pel que es preveu en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació de la Generalitat Valenciana , per la qual s'estableixen les bases reguladores per a la concessió de subvencions en matèria de cooperació al desenvolupament i a les regulacions, requisits i termes establits per les normes de funcionament intern de la UA, a més d’allò que aquesta convocatòria establisca.

2.4. Aquesta convocatòria compta amb finançament de la Direcció General de Cooperació i Solidaritat de la Generalitat Valenciana , en el marc del conveni de Cooperació signat entre ambdues institucions el 5 de novembre de 2018.

3. La Comissió de Selecció.

3.1. Té com a competència avaluar les sol·licituds presentades i establir l'ordre de prelació dels candidats i candidates participants.

3.2. Estarà presidida pel vicerector o vicerectora amb competències en Relacions Internacionals. Actuaran com a vocals, la vicerectora o vicerector d'Estudiants i Ocupació, o persona en qui delegue; la directora o director del Secretariat de Projecció Internacional i Cooperació, o persona en qui delegue i la directora o director del Servei de Relacions Internacionals. El subdirector o subdirectora de Cooperació Universitària al Desenvolupament actuarà com a secretari o secretària, i podrà també tenir personal assessor extern en cas que siga necessari.

3.3. El president o presidenta, en cas d'absència, podrà delegar en el o la vocal que determine.

4. Requisits de l'alumnat candidat a les beques.

L'alumnat haurà de complir els següents requisits:

4.1. Que el Treball Fi de Màster aborde algun dels àmbits d'actuació inclosos en els Objectius de Desenvolupament Sostenible (ODS).

4.2. Haver elaborat i defensat amb èxit el TFM al juny o setembre de 2019.

4.3. Ser estudiant i estar matriculat durant el curs acadèmic 2018/2019 en Màsters Oficials de caràcter presencial de la Universitat d'Alacant.

4.4. No percebre sous o salaris que impliquen vinculació contractual o estatutària amb la Universitat d'Alacant.

4.5. No haver rebut un premi d'anàloga naturalesa en altres convocatòries assimilades.

5. Criteris d'avaluació de sol·licituds.

Les sol·licituds presentades es valoraran per la Comissió de Selecció, segons els següents mèrits:

Primer. Nota mitjana ponderada de l'expedient acadèmic de la titulació oficial d'accés al màster (màxim 4 punts).

- Matrícula d'honor: 4 punts.

- Excel·lent: 3 punts.

- Notable: 2 punts.

- Aprovat: 0,5 punts.

Segon. Coneixement d'idiomes estrangers. El títol que ho acredite haurà d'estar equiparat al Marc Europeu Comú de Referència (màxim 1 punt).

- Nivell B1: 0,25 punts.

- Nivell B2: 0,50 punts.

- Nivell C1 o superior: 1 punt.

Tercer. Afinitat del TFM amb els ODS (màxim 5 punts).

a) Per treballs que tinguen com a objectiu la millora de les condicions de vida de les persones en situació de vulnerabilitat (4 punts).

- Mitjançant la millora a l'accés als serveis d'educació.

- Millora de l'accés als serveis sanitaris.

- Mitjançant investigacions que promoguen a tots els nivells la formació de les persones, la prevenció de malalties i l'apoderament de grups vulnerables.

b) Per treballs que tinguen com a objectiu la protecció del medi ambient i la lluita contra el canvi climàtic (3 punts).

- Millora de l'eficiència hídrica o sanitària.

- Millora dels ecosistemes marins i costaners de la contaminació terrestre o ús sostenible dels ecosistemes terrestres (ordenació sostenible dels boscos, lluita contra la desertificació, degradació de les terres, pèrdua de diversitat biològica, etc.).

c) Per treballs que tinguen com a objectiu la consecució de la pau; que promoguen la investigació sobre violència de qualsevol índole, inclusió social, l'enfortiment de l'Estat de Dret i la defensa dels Drets Humans (3 punts).

d) Per treballs que tinguen com a objectiu la millora de la planificació i gestió urbana de manera que siga participativa i inclusiva, amb especial atenció als assentaments marginals (2 punts).

e) Aquells treballs que tinguen com a objectiu algun dels quatre anteriors i que, a més, promoguen la creació de xarxes de col·laboració entre institucions que permeten la transferència de coneixement o tecnologia (1 punt).

6. Termini de presentació de sol·licituds i documents requerits.

6.1. Es podran presentar sol·licituds des de l'endemà de la seua publicació en el BOUA fins a l'1 d'octubre de 2019, inclusivament. Les sol·licituds es formalitzaran exclusivament a través del formulari disponible en la pàgina web:

<https://sri.ua.es/va/cooperacion/convocatorias/convocatoria-tfm-ods.html>

6.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

6.3. Junt amb la sol·licitud, haurà de presentar-se la següent documentació:

a) Els estudiants que hagen cursat els seus estudis en universitats estrangeres hauran de sol·licitar la Declaració d'Equivalència de Nota Mitjana. És un procediment que facilita el Ministeri de Ciència, Innovació i Universitats a través de la Seu Electrònica del Ministeri d'Educació i Formació Professional, a l'empara de la Resolució de la Direcció General de Política Universitària, de 21 de març de 2016, perquè cada interessada o interessat genere la seua pròpia declaració. Tramitació:

<http://www.educacionyfp.gob.es/mecd/servicios-al-ciudadano-mecd/catalogo/general/educacion/203615/ficha.html>

b) Un exemplar imprés o en fitxer pdf del Treball Fi de Màster (TFM).

c) Acreditació del nivell d'idioma estranger del Marc Comú Europeu de referència per a les Llengües (MCER) segons Taula d'Equivalències de la Universitat d'Alacant. <https://ssyf.ua.es/va/seleccionpas/documentos/normativa/tabla-idiomas-julio2018.pdf>

6.4. En aplicació de la nova redacció de l'art. 28 de la Llei 39/2015, d'1 d'octubre, del Procediment Administratiu Comú de les Administracions Públiques, la persona sol·licitant podrà presentar voluntàriament la següent documentació. Si no la presentara, la UA reclamarà aquesta a l'administració corresponent. Si en deu dies no s'haguera rebut la documentació, s'informarà a l'interessat que pot aportar-la:

a) La fitxa informativa de l'expedient del pla d'estudis requerit per a les pràctiques del màster (disponible al Campus Virtual).

b) L'expedient acadèmic de la titulació oficial cursada prèviament en el qual figure la nota mitjana.

c) Acta del tribunal avaluador del TFM o certificat del centre que imparteix el màster que acredite que la persona sol·licitant ha superat amb èxit el TFM.

7. Protocol de selecció dels candidats i candidates i lliurament de beques.

7.1. Valorades les sol·licituds s'assignaran les beques als 30 Treballs Fi de Màster amb major puntuació. S'establirà una llista d'espera per al supòsit que alguna de les persones becades desistira, renunciara o no complira els requisits establits en la naturalesa del TFM. En el supòsit de quedar fons sense assignar, es publicarà una nova convocatòria.

7.2. Publicada la Resolució de Concessió de les beques, es formalitzarà mitjançant un acte institucional de lliurament d'aquestes a l'alumnat que les haja obtingudes. Excepcionalment, l'alumnat estranger podrà ser eximit d'assistir a aquest acte.

8. Obligacions de l'alumnat beneficiari de la beca.

8.1. Citar a la Generalitat Valenciana com a patrocinadora en qualsevol publicació que es realitze del TFM.

8.2. Acceptar de forma expressa la beca, en el termini de 10 dies naturals a comptar des de la seua concessió.

9. Notificació.

Les notificacions d'actes relacionats amb la present convocatòria (llista provisional, llista definitiva i resolució de la convocatòria) es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

10. Protecció de dades de caràcter personal.

Les dades de caràcter personal aportades per les persones aspirants quedaran incloses en el fitxer automatitzat de caràcter personal d'aquesta Universitat, en els termes establits en la Resolució de 26 de setembre de 2014, del rector de la Universitat d'Alacant, sobre creació i modificació de fitxers de dades de caràcter personal. (Diari Oficial de la GV de 3 d'octubre de 2014).

Les persones interessades ostenten la potestat d'exercir els drets d'accés, rectificació, supressió, limitació del tractament, portabilitat i oposició, davant la Gerència de la Universitat d'Alacant (article 13 i següents de la Llei orgànica 3/2018, de 5 de desembre, de Protecció de Dades Personals i garantia dels drets digitals).

11. Recursos.

Contra les bases de la convocatòria es podrà interposar recurs de reposició en el termini d'un mes comptat a partir de l'endemà de la seua publicació, davant el Rector, de conformitat amb allò que estableixen els articles 123 i 124 de la llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions de la Comissió de selecció, podrà interposar-se recurs d'alçada, previst en l'article 121 de la Llei 39/2015, en el termini d'un mes comptat a partir de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el Rector com a òrgan competent per a resoldre'l.

Alacant, a 19 de febrer de 2019

Juan Llopis Taverner

Vicerector de Relacions Internacionals

Universitat d'Alacant





[Carretera Sant Vicent del Raspeig s/n  
03332 Sant Vicent del Raspeig - Alacant  
 Tel. 58 420 6722 - Fax 55 689 1603](https://www.google.es/maps/@29.962341,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12209&trk=tyah&trkInfo=tarId%0T9153520471343%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)